
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 4P/53/2023 3823219486 23. 05. 2024 JUDr. Róbert Matulák ECLI:SK:OSPD:2024:3823219486.5
ROZSUDOK V MENE SLOVENSKEJ REPUBLIKY Okresný súd Prievidza sudcom JUDr. Róbertom Matulákom vo veci starostlivosti o maloleté dieťa: A. B., nar. XX.XX.XXXX, v konaní zastúpené kolíznym opatrovníkom: Úrad práce, sociálnych vecí a rodiny Prievidza, dieťa rodičov, matka: C. C., nar. XX.X.XXXX, bytom D. XXX/X a otec: C. E., nar. XX.X.XXXX, bytom E., D. XX/X, o návrhu matky o zvýšenie výživného, takto rozhodol: I. Schvaľuje uzavretú rodičovskú dohodu v tomto znení: Otec, C. E., nar. XX.X.XXXX, sa zaväzuje s účinnosťou od 30.8.2023, platiť na výživu maloletej A. B., nar. XX.XX.XXXX, mesačne sumu 200 eur, k rukám matky, mesačne vždy vopred, najneskôr do 20. dňa v mesiaci, za ktorý sa výživné poskytuje. Týmto rozhodnutím sa mení výrok II. rozsudku Okresného súdu Prievidza, č.k. 12Pc/2/2017-62, zo dňa 27.3.2017. II. Zameškané výživné za obdobie od 30.8.2023 do vyhlásenia tohto rozhodnutia vo výške 1361 eur povoľuje súd otcovi zaplatiť v pravidelných 30 eur mesačných splátkach spolu s bežným výživným, počnúc mesiacom nasledujúcim po právoplatnosti tohto rozhodnutia, pod následkom straty výhody splátok a zročnosti celej dlžnej sumy, v prípade nezaplatenia jednej zo splátok riadne a včas. III. Žiaden z účastníkov nemá nárok na náhradu trov konania. odôvodnenie: Toto rozhodnutie podľa § 221 písm. a/ Civilného sporového poriadku v spojení s ust. § 2 ods. 1 Civilného mimosporového poriadku odôvodnenie neobsahuje. Poučenie: Proti tomuto rozhodnutiu nie je možné podať odvolanie, pretože účastníci sa po vyhlásení rozhodnutia tohto práva výslovne vzdali, čo potvrdili svojimi podpismi v zápisnici o pojednávaní. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3823219486.5 (dáta aktuálne k 3. 11. 2026). Záväzné je znenie zverejnené súdom.




